Nos Bertrandus archidiaconus Belnensis et Ego Hugo archipresbyter Eduensis, notum facimus quod Guillelmus de Prangeyo domicellus, recognoscens quod quidquid ipse habet apud Mériol et etiam quicquid alteri ibidem in feodum ab ipso tenent, est de feodo ecclesie S. Martini Eduensis. Illud totum obligavit pro viginti quinque libris divionensibus Gaufrido tunc priori Morvantii, que omnia dictus prior tenere debet nomine venerabilis viri Guillelmi abbatis ecclesie supradicte, quam obligationem dictus Guillelmus fide prestita dicto priori et predicte ecclesie contra omnes tenetur bona fide garantire.